**KLAIPĖDOS MIESTO SAVIVALDYBĖS TARYBA**

**SAVIVALDYBĖS TARYBOS VEIKLOS REGLAMENTO KOMISIJA**

**POSĖDŽIO PROTOKOLAS**

2020-01-20 Nr. TAR1-8

Posėdis vyksta 2020-01-17. Pradžia 9.00 val.

Posėdžio pirmininkė – Judita Simonavičiūtė.

Posėdžio sekretorė – Lietutė Demidova.

Posėdyje dalyvauja komisijos nariai: Audrius Petrošius, Nina Puteikienė, Modestas Vitkus, Alina Velykienė, Rimantas Didžiokas.

Posėdyje dalyvaujančių komiteto narių ir svečių sąrašai (priedai 1, 2) pridedami.

J. Simonavičiūtė siūlo apsvarstyti Kontrolės ir audito tarnybos pateiktą raštą.

DARBOTVARKĖ:

1. Dėl Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184, pakeitimo. Pranešėja J. Simonavičiūtė.

2. Kontrolės ir audito tarnybos raštas „Dėl Tarybos veiklos reglamento nuostatų pakeitimo“. Pranešėja J. Simonavičiūtė.

1. SVARSTYTA. Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184, pakeitimas.

Pranešėja – J. Simonavičiūtė. Prašo Tarybos ir mero sekretoriato vyresniosios patarėjos D. Paliūnaitės pateikti siūlymus dėl Vyriausybės atstovo Klaipėdos ir Tauragės apskrityse (toliau - Vyriausybės atstovė) teikimo.

D. Paliūnaitė siūlo, atsižvelgiant į Vyriausybės atstovės teikimo 1 punktą, papildyti Klaipėdos miesto savivaldybės tarybos veiklos reglamento (toliau - Reglamentas) 93 punktą žodžiais: „ir jose esančio nekilnojamojo turto savininkai“. Atsižvelgiant į teikimo 2 punktą siūlo susisteminti ir papildyti Reglamento 15 punktą 15.8 papunkčiu ir jį išdėstyti taip: „15.8. Taryba prižiūri Savivaldybės vykdomąsias institucijas ir kitus subjektus, tiesiogiai įgyvendinančius valstybines (perduotas savivaldybėms) funkcijas vadovaudamasi šio Reglamento 15.5, 41, 63.6 punktuose nustatyta tvarka“. Atsižvelgiant į teikimo 3 punktą, papildyti Reglamento 15 punktą 15.9 papunkčiu ir jį išdėstyti taip: „15.9. Taryba sprendimu gali pavesti paprastąja kompetencija numatytus konkrečius įgaliojimus vykdyti Savivaldybės administracijos direktoriui (toliau tekste **–** Administracijos direktorius) arba Savivaldybės administracijos direktoriaus pavaduotojui (pavaduotojams) (toliau tekste – Administracijos direktoriaus pavaduotojas (pavaduotojai). Jeigu savivaldybės vykdomoji institucija dėl viešųjų ir privačių interesų konflikto negali vykdyti nustatytų ir Tarybos jai perduotų įgaliojimų, šiuos įgaliojimus vykdo Taryba“. Pagal Vyriausybės atstovės teikimo 3 punktą išbraukti ir Reglamento „Administracinė komisija“.

D. Paliūnaitė pritaria Vyriausybės atstovei - pakeisti Reglamento 29.1papunktį išbraukiant žodžius „Administracinė komisija“.

D. Paliūnaitė teigia, kad Vyriausybės atstovė primena, kad nuo 2020 m. sausio 1 d. įsigaliojo Vietos savivaldos įstatymo (toliau – Įstatymas) Nr. I-533 39, 40 ir 41 straipsnių pakeitimo įstatymas, kuriuo pakeistos Įstatymo nuostatos, reglamentuojančios vietos gyventojų apklausą. Tokiu būdu keičiami ir Reglamento 20.5, 20.6 papunkčiai bei Klaipėdos miesto savivaldybės gyventojų apklausos tvarkos aprašas. D. Paliūnaitė sako, mero pavedimu reikia įpareigoti Savivaldybės administraciją keisti Klaipėdos miesto savivaldybės gyventojų apklausos tvarkos aprašą (toliau - Aprašas).

J. Simonavičiūtė teigia, kad reikėtų su Savivaldybės administracija padiskutuoti dėl Aprašo.

A. Velykienė mano, kad Apraše būtų galima aiškiai išdėstyti visą apklausos procedūrą.

NUTARTA:

1. Pakeisti Reglamento punktus:

1.1. „15.8. Taryba prižiūri Savivaldybės vykdomąsias institucijas ir kitus subjektus, tiesiogiai įgyvendinančius valstybines (perduotas savivaldybėms) funkcijas vadovaudamasi šio Reglamento 15.5, 41, 63.6 punktuose nustatyta tvarka.

1.2. 15.9. Taryba sprendimu gali pavesti paprastąja kompetencija numatytus konkrečius įgaliojimus vykdyti Savivaldybės administracijos direktoriui (toliau tekste **–** Administracijos direktorius) arba Savivaldybės administracijos direktoriaus pavaduotojui (pavaduotojams) (toliau tekste – Administracijos direktoriaus pavaduotojas (pavaduotojai). Jeigu savivaldybės vykdomoji institucija dėl viešųjų ir privačių interesų konflikto negali vykdyti nustatytų ir Tarybos jai perduotų įgaliojimų, šiuos įgaliojimus vykdo Taryba.

1.3. 29.1. Taryba savo įgaliojimų laikui sudaro Etikos komisiją ir Antikorupcijos komisiją. Taryba šių komisijų pirmininkus mero teikimu skiria iš šių komisijų narių. Jeigu yra paskelbta Tarybos opozicija, Etikos komisijos ir Antikorupcijos komisijos pirmininko kandidatūras iš šių komisijų narių meras teikia Tarybos opozicijos rašytiniu siūlymu, pasirašytu daugiau kaip pusės visų Tarybos opozicijos narių. Meras ne vėliau kaip prieš 10 darbo dienų iki Tarybos posėdžio raštu kreipiasi į Tarybos opozicijos pirmininką dėl Etikos komisijos ir Antikorupcijos komisijos pirmininko kandidatūros siūlymo. Tarybos opozicijos siūlymas turi būti pateiktas raštu ne vėliau kaip prieš 5 darbo dienas iki Tarybos posėdžio. Jeigu Tarybos opozicija nepasiūlo Etikos komisijos ar Antikorupcijos komisijos pirmininko kandidatūros, Etikos komisijos ar Antikorupcijos komisijos pirmininką Taryba iš šių komisijų narių skiria mero teikimu. Tarybos opozicija tą pačią kandidatūrą gali siūlyti ne daugiau kaip du kartus. Jeigu antrą kartą iš eilės Taryba nepritaria Tarybos opozicijos siūlomai tai pačiai kandidatūrai, Tarybos opozicija turi siūlyti kitą kandidatūrą. Ta pati tvarka galioja ir mero teikiamai kandidatūrai. Etikos komisijos ir Antikorupcinės komisijos pirmininkai skiriami slaptu balsavimu.

1.4. 93. Iniciatyvos teisę Reglamento 94–97 punktuose nustatyta tvarka teikti pasiūlymus Tarybai dėl siūlymų Lietuvos Respublikos Vyriausybei nustatyti ar panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms (toliau – pasiūlymai) turi tų gyvenamųjų vietovių gyventojai**,** ~~ir~~ jose veikiantys juridiniai asmenysir jose esančio nekilnojamojo turto savininkai. Iniciatyvos teisę šiais klausimais turi ir Savivaldybės institucijos“.

2. Mero pavedimu įpareigoti Savivaldybės administraciją keisti (peržiūrėti) Klaipėdos miesto savivaldybės gyventojų apklausos tvarkos aprašą.

Siūlymams pritarta bendru sutarimu.

2. SVARSTYTA. Kontrolės ir audito tarnybos raštas „Dėl Tarybos veiklos reglamento nuostatų pakeitimo“.

Pranešėja – J. Simonavičiūtė. Informuoja, kad gautas Kontrolės ir audito tarnybos raštas, kuriame pažymima, kad punktas „Tarybos posėdžio metu ne rečiau kaip kartą per tris mėnesius į Tarybos narių iš anksto raštu pateiktus klausimus turi atsakyti Savivaldybės kontrolierius. Savivaldybės kontrolierius atsakinėja į Tarybos narių klausimus, kurie per Sekretoriatą pateikiami ne vėliau kaip prieš 2 darbo dienas iki posėdžio. Į klausimus atsakoma jų pateikimo eilės tvarka“ perteklinis.

N. Puteikienė teigia, kad Kontrolė ir audito tarnyba paskirta ne tam, kad dirbtų vienam (Kontrolės) komitetui, bet ir visai Tarybai. Mano, kad Kontrolės ir audito tarnybos raštas yra perteklinis.

NUTARTA. Informacija išklausyta.

Posėdis baigtas 9.40 val.

Posėdžio pirmininkė Judita Simonavičiūtė

Posėdžio sekretorė Lietutė Demidova